Snp 2.4: Geluk (Afrikaans) - Sutta Nipāta - SuttaCentral
Sutta Nipāta 2.4
‘Baie gode en mense het gepeins oor geluk
en na welsyn verlang.
Vertel van die hoogste geluk.’
‘Om dwase te vermy,
met verstandiges te verkeer,
eer te betoon aan wie eer verdien—
dit is die hoogste geluk.
Om in ’n gunstige omgewing te woon.
in ’n vorige bestaan goed te gedoen het,
jou bestemming te verwerklik—
Om geleerd en kundig te wees,
beskaafd en gedissiplineerd,
verfynd in die omgang—
Om moeder en vader te versorg,
kind en vrou te ondersteun,
’n eenvoudige taak te verrig—
Om vrygewig te wees, opreg te leef,
verwante te ondersteun,
onberispelik te handel—
Om afstand te doen van die kwaad.
sterk drank te vermy,
waaksaam te let op verskynsels—
Om eerbiedig en nederig te wees,
tevrede en dankbaar,
op die regte tyd na die dhamma te luister—
Om geduldig en sagsinnig te wees.
met swerwende askete om te gaan,
op die regte tyd oor die dhamma te praat—
Om noukeurig en kuis te wees,
die edel waarhede te sien,
nibbana waar te maak—
Om ongeskok van gees te bly,
rustig, sonder verwyt en smet,
ten spyte van alle ervarings in die wêreld—
Wie so handel, oorwin oral,
beweeg oral voorspoedig—
dit is hul hoogste geluk.’